自金山泛舟至焦山飲吸江亭
作者：趙文昌
朝代：宋

paragraphs: 金山據上流，怒挾汀聲東。
焦山護海門，坐折千里衝。
兩山勢欲合，盛氣薄蒼竅。
解紛誰巨擘，賴有疏鑿功。
至今買餘勇，角立相長雄。
兩皋汗漫遊，目擊大塊中。
手持一杯酒，澆爾磊塊胸。
魚龍出鼓舞，摩蕩青蓮宮。
山靈自不凡，感激欣相從。
因笑魏與吳，乾坤兩雞蟲。
悠然一带水，往事尋無蹤。
夜深何處笛，嗚嗚起西風。